CELEX: 62016CN0160
Language: el
Date: 2016-03-18 00:00:00
Title: Υπόθεση C-160/16: Προσφυγή της 18ης Μαρτίου 2016 – Ευρωπαϊκή Επιτροπή κατά Ελληνικής Δημοκρατίας

11.7.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 251/3
            
         Προσφυγή της 18ης Μαρτίου 2016 – Ευρωπαϊκή Επιτροπή κατά Ελληνικής Δημοκρατίας
   (Υπόθεση C-160/16)
   (2016/C 251/04)
   Γλώσσα διαδικασίας: η ελληνική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: Γ. Ζαββός και K. Talabér-Ritz)
   
      Καθής: Ελληνική Δημοκρατία
   
      Αιτήματα:
   
   
               —
            
            
               η Ελληνική Δημοκρατία μη υποβάλλοντας έκθεση για τα βέλτιστα από πλευράς κόστους επίπεδα, όπως προβλέπεται στο άρθρο 5, παράγραφος 2 της οδηγίας 2010/31/ΕΕ (1) του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων, η οποία συμπληρώθηκε με τον κατ' εξουσιοδότηση κανονισμό (ΕΕ) αριθ. 244/2012 της Επιτροπής (2), της 16ης Ιανουαρίου 2012, για τον καθορισμό συγκριτικού μεθοδολογικού πλαισίου για τον υπολογισμό των επιπέδων βέλτιστου κόστους των ελάχιστων απαιτήσεων ενεργειακής απόδοσης των κτηρίων και των δομικών στοιχείων, η Ελληνική Δημοκρατία παρέβη τις υποχρεώσεις που υπέχει από την εν λόγω διάταξη,
            
         
               —
            
            
               να καταδικάσει την Ελληνική Δημοκρατία στα δικαστικά έξοδα.
            
         
      Ισχυρισμοί και κύρια επιχειρήματα
   
   
               1.
            
            
               Στις 18 Μαρτίου 2016 η Ευρωπαϊκή Επιτροπή υπέβαλε προσφυγή κατά της Ελληνικής Δημοκρατίας που έχει ως αντικείμενο να διαπιστωθεί από το Δικαστήριο ότι η Ελληνική Δημοκρατία μη υποβάλλοντας έκθεση για τα βέλτιστα από πλευράς κόστους επίπεδα, όπως προβλέπεται στο άρθρο 5, παράγραφος 2 της οδηγίας 2010/31/ΕΕ του Ευρωπαϊκού Κοινοβουλίου και του Συμβουλίου, της 19ης Μαΐου 2010, για την ενεργειακή απόδοση των κτιρίων, η οποία συμπληρώθηκε με τον κατ' εξουσιοδότηση κανονισμό (ΕΕ) αριθ. 244/2012 της Επιτροπής, της 16ης Ιανουαρίου 2012, για τον καθορισμό συγκριτικού μεθοδολογικού πλαισίου για τον υπολογισμό των επιπέδων βέλτιστου κόστους των ελάχιστων απαιτήσεων ενεργειακής απόδοσης των κτηρίων και των δομικών στοιχείων, η Ελληνική Δημοκρατία παρέβη τις υποχρεώσεις που υπέχει από την εν λόγω διάταξη.
            
         
               2.
            
            
               Με την προσφυγή της η Επιτροπή υποστηρίζει ότι παρά τα επανειλημμένα αιτήματα της, οι ελληνικές αρχές δεν έχουν ακόμη κοινοποιήσει την τελική έκθεση για τα βέλτιστα από πλευράς κόστους επίπεδα των ελάχιστων απαιτήσεων ενεργειακής απόδοσης των κτηρίων και των δομικών στοιχείων, χρησιμοποιώντας το συγκριτικό μεθοδολογικό πλαίσιο που καθορίστηκε από τον κατ' εξουσιοδότηση κανονισμό (ΕΕ) αριθ. 244/2012 της Επιτροπής και ότι συνεπώς υπάρχει παράβαση του άρθρου 5, παράγραφος 2 της οδηγίας 2010/31/ΕΕ.
            
         
      (1)  ΕΕ L 153 της 18.6.2010, σ. 13.
   
      (2)  ΕΕ L 81 της 21.3.2012, σ. 18.